P6_TA(2006)0228
Ταϊβάν
Ψήφισμα του Ευρωπαϊκού Κοινοβουλίου σχετικά με την Ταϊβάν
Το Ευρωπαϊκό Κοινοβούλιο,
—έχοντας υπόψη το ψήφισμά του, της14ης Μαρτίου 2002, σχετικά με το καθεστώς παρατηρητή της Ταϊβάν
στην ετήσια σύνοδο της Παγκόσμιας Συνέλευσης Υγείας (ΠΣΥ) του Μαΐου 2002 στη Γενεύη (1),
—έχοντας υπόψη το ψήφισμά του, της15ης Μαΐου 2003, σχετικά με την Ταϊβάν και την 56η Παγκόσμια
Συνέλευση Υγείας (2),με το οποίο ζητούσε να δοθεί στην Ταϊβάν καθεστώς παρατηρητή,
—έχοντας υπόψη το ψήφισμά του, της5ης Σεπτεμβρίου 2002, σχετικά με την ανακοίνωση της Επιτροπής για
την Ευρώπη και την Ασία: ένα στρατηγικό πλαίσιο για ενισχυμένες εταιρικές σχέσεις (3),όπου αναγνωριζόταν η
ανάγκη στενής συνεργασίας με την Ασία στους πολυμερείς οργανισμούς, επί παραδείγματι, για την καταπολέ-
μηση του ιού HIV/AIDS στην περιοχή, μέσω της Παγκόσμιας Οργάνωσης Υγείας (ΠΟΥ) και, συνεπώς,
θεωρώντας ότι όλες οι δημοκρατίες στην Ασία, συμπεριλαμβανομένης και της Ταϊβάν, πρέπει να έχουν δυνατό-
τητα συμμετοχής στην ΠΟΥ,
—έχοντας υπόψη το ψήφισμά του της 7ης Ιουλίου 2005 για τις σχέσεις μεταξύ ΕΕ, Κίνας και Ταϊβάν και την
ασφάλεια στην Άπω Ανατολή (4),
—έχοντας υπόψη το άρθρο 115, παράγραφος 5,του Κανονισμού του,
Α. λαμβάνοντας υπόψη την αναγκαιότητα της άμεσης και ανεμπόδιστης συμμετοχής στα διεθνή δίκτυα, φόρα και
προγράμματα συνεργασίας στον τομέα της υγείας σε όλα τα μέρη του κόσμου, και ιδίως με τις σημερινές
μεγαλύτερες δυνατότητες διασυνοριακής εξάπλωσης διαφόρων μεταδοτικών ασθενειών (όπως η γρίπη των
πουλερικών και το οξύ αναπνευστικό σύνδρομο (SARS)),
Β. λαμβάνοντας υπόψη το γεγονός ότι η ΠΟΥ έχει επιτρέψει σε παρατηρητές να συμμετέχουν στις δραστηριό-
τητες της οργάνωσης,
Γ. λαμβάνοντας υπόψη το γεγονός ότι η Επιτροπή έχει επίσης δηλώσει ότι υποστηρίζει την ενίσχυση των επαφών
μεταξύ Ταϊβάν και ΠΟΥ, στον βαθμό που το επιτρέπουν οι κανόνες της ΠΟΥ και ότι, επιπλέον, η Επιτροπή
ενδιαφέρεται για την εξεύρεση «πρακτικής λύσης» από κοινού με τα κράτη μέλη,
Δ. λαμβάνοντας υπόψη ότι ο τεράστιος κίνδυνος πανδημίας γρίπης προέρχεται από τις ασιατικές χώρες όπου επί
δύο έτη εξαπλωνόταν αυτό το εξαιρετικά παθογόνο στέλεχος του ιού της γρίπης των πουλερικών, παρά τις
συνεχιζόμενες προσπάθειες των αρμοδίων αρχών για συγκράτηση της ασθένειας,
Ε. λαμβάνοντας υπόψη ότι μεταδοτικές ασθένειες όπως ο ιός HIV/AIDS, η φυματίωση, η ελονοσία και το SARS,
σημειώνουν μεγάλη έξαρση σε παγκόσμιο επίπεδο,
ΣΤ. λαμβάνοντας υπόψη ότι η εμφάνιση πανδημιών εκτός ΕΕ ενέχει επίσης και σοβαρή απειλή για την υγεία των
πολιτών της ΕΕ,
Ζ. λαμβάνοντας υπόψη ότι η Ταϊβάν έχει αποκλεισθεί από την προστασία των Ηνωμένων Εθνών σε περίπτωση
ξεσπάσματος επιδημίας στο νησί, πράγμα που σημαίνει ότι δεν μπορεί να υπάρξει συντονισμένη συνεργασία
με την Ταϊβάν, μολονότι αυτό θεωρείται ουσιώδους σημασίας, καθόσον η Ταϊβάν συγκαταλέγεται μεταξύ των
σημαντικότερων διεθνών κόμβων στον Δυτικό Ειρηνικό, καθώς επίσης και σημαντικός σταθμός εκατομμυρίων
αποδημητικών πτηνών,
Η. λαμβάνοντας υπόψη ότι το υγειονομικό σύστημα της Ταϊβάν συγκαταλέγεται μεταξύ των καλύτερων και πλέον
προηγμένων της περιοχής, ενώ οι αρχές της Ταϊβάν επιθυμούν να επιτρέψουν στους ειδικευμένους επιστήμονές
τους να συμμετάσχουν στις προπαρασκευαστικές συναντήσεις της ΠΟΥ για την κατάσταση της γρίπης τωνπουλερικών,7.12.2006 C 297 E/387 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕC 47 Ε της 27.2.2003, σ. 606.
(2)ΕΕC 67 Ε της 17.3.2004, σ. 307.
(3)ΕΕC 272 Ε της 13.11.2003, σ. 476.
(4)Κείμενα που εγκρίθηκαν, P6_TA(2005)0297.
1. επιμένει στη βελτίωση της εκπροσώπησης της Ταϊβάν στους διεθνείς οργανισμούς και υποστηρίζει ότι είναι
άδικο να συνεχίζεται ο αποκλεισμός περισσοτέρων από 20εκατομμυρίων ατόμων από την παγκόσμια κοινότητα·
2. ζητεί από το Γενικό Διευθυντή της ΠΟΥ να συμπεριλάβει πάραυτα το Κέντρο Ελέγχου Ασθενειών της Ταϊβάν
ως συμμετέχοντα φορέα στο Παγκόσμιο Δίκτυο Συναγερμού και Αντίδρασης στις Επιδημικές Εκρήξεις (GOARN)
της ΠΟΥ, προκειμένου να διασφαλισθεί η ταχεία ανταλλαγή των σχετικών πληροφοριών σε περιφερειακή και
παγκόσμια βάση·
3. καλεί το Γενικό Διευθυντή της ΠΟΥ και όλων των κρατών μελών της οργάνωσης να διασφαλίσουν την άμεση
πρόσβαση και τη συμμετοχή της Ταϊβάν σε όλες τις τεχνικές συνεδριάσεις της ΠΟΥ που σχετίζονται με τη διαχεί-ριση και τη βελτίωση της δημόσιας υγείας στην Ταϊβάν και τον υπόλοιπο κόσμο και, επιπλέον, να επιτραπεί στην
Ταϊβάν να συμμετέχει ουσιαστικά στις τεχνικές δραστηριότητες και εκδηλώσεις στο αντίστοιχο περιφερειακόγραφείο της ΠΟΥ·
4. καλεί τη Λαϊκή Δημοκρατία της Κίνας να εξετάσει τη δυνατότητα να χορηγηθεί στην Ταϊβάν το καθεστώς του
παρατηρητή στο πλαίσιο της Παγκόσμιας Οργάνωσης Υγείας ή τουλάχιστον στην Παγκόσμια Συνέλευση Υγείας,ως το πλέον σημαντικό όργανο λήψης αποφάσεων, προκειμένου να προστατευθεί η υγεία του λαού της Ταϊβάν,
των μελών των διεθνών αντιπροσωπειών και των ξένων υπαλλήλων που βρίσκονται στο νησί, και ολόκληρου του
πληθυσμού του πλανήτη·
5. επανέρχεται στην έκκλησή του προς την Επιτροπή και τα κράτη μέλη να στηρίξουν την αίτηση της Ταϊβάν για
τη χορήγηση του καθεστώτος παρατηρητή στην ΠΟΥ·
6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερ-
νήσεις και τα κοινοβούλια των κρατών μελών και των υπό προσχώρηση χωρών, στην κυβέρνηση και στο κοινο-
βούλιο της Λαϊκής Δημοκρατίας της Κίνας και στις αρχές της Ταϊβάν, στον Γενικό Γραμματέα των Ηνωμένων Εθνών
και στο Γενικό Διευθυντή της ΠΟΥ.7.12.2006 C 297 E/388 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL